***Číslo programu: SK02 Číslo projektu: ACC03030***

***Základná škola, Podhoroď 17***

|  |  |  |  |
| --- | --- | --- | --- |
|  | ***Obec Podhoroď*** |  |  |

|  |
| --- |
| Otváracia konferenciaprojektu: **„Prispôsobenie sa klimatickým zmenám v areáli****Základnej školy Podhoroď“.**Dňa 26. novembra 2014 sa v Základnej škole Podhoroď konala otváracia konferencia  projektu ***„Prispôsobenie sa klimatickým zmenám v areáli Základnej školy Podhoroď“***, ktorý je financovaný z finančného mechanizmu Európskeho hospodárskeho priestoru a zo štátneho rozpočtu SR.V úvode konferencie pani riaditeľka Mgr. Emília Skybová privítala prítomných odborných zástupcov projektu Ing. Štefana Tomáša - hlavného koordinátora projektu, Martina Slezáka – odborného konzultanta environmentálnej výchovy a stavebníctva, Ing. Michala Kravčíka, CSc. – zakladateľa MVO Ľudia a voda a spoluzakladateľa projektu Nová vodná paradigma, zriaďovateľa školy - starostu obce Podhoroď Ing. Jaroslava Mihaľova, starostov spádových obcí: Juraja Cinkaniča, Štefana Minčáka, Jána Sakuliča, Milana Poľáka, predsedkyňu Školskej rady Janu Katrincovú, predsedkyňu Rodičovskej rady Máriu Ivanišovú, členov Školskej a Rodičovskej rady a všetkých zamestnancov ZŠ Podhoroď. Účastníkov oboznámila s programom konferencie, v úvode ktorého zazneli tóny huslí a spev žiačky 7. ročníka ZŠ Podhoroď Alexandry Novákovej. V ďalšej časti konferencie Mgr. Jana Seničová, zástupkyňa riaditeľky školy, formou prezentácie predstavila nórskeho partnera – Forestry Extension Institute v nórskom Honne a jeho senior manažéra Bjørna Helge Bjørnstada. Predstavila aj región, v ktorom sa nachádza ZŠ Podhoroď i  spádové obce. Informovala prítomných o činnostiach žiakov i pedagogických zamestnancov v oblasti environmentálnej výchovy, ktorými  prispievajú k tvorbe a ochrane životného prostredia i k rozvoju sociálnych kontaktov. Význam projektu predstavil Ing. Michal Kravčík, CSc., ktorý patrí k priekopníkom výskumov zameraných na riešenie problémov súvisiacich so zmenou klímy a ochranou vôd. Účastníkom konferencie objasnil dôležitosť odchytávania dažďových vôd a ich udržiavania v krajine. Prezentoval jednoduchý spôsob odchytu i vytvárania dažďových záhrad. Vyjadril presvedčenie, že prostredníctvom teoretických poznatkov v edukácii a praktickými činnosťami pri vytváraní dažďových záhrad sa žiaci i rodičia aktívne zúčastnia na riešení problematiky klimatických zmien nielen v prostredí školy, ale aj vo svojom okolí. Projektový garant Ing. Štefan Tomáš informoval o bioretenčných systémoch na zachytávanie dažďových vôd zo školskej budovy prostredníctvom zberných rigolov a o odvedení zachytenej vody zo strechy do podmoku, do zberných jazierok a dažďových záhrad. Objasnil, že na zníženie podielu nepriepustných povrchov, je potrebné zrevitalizovať terén a okolie školy vysadením drevín a vytvorením dvoch dažďových záhrad. Po vyčerpávajúcich informáciách sa pani riaditeľka Mgr. Emília Skybová poďakovala prednášajúcim za podrobné objasnenie danej problematiky a všetkým prítomným za aktívnu účasť.  Konferencia bola ukončená odovzdaním propagačných materiálov, pozvaním na malé občerstvenie i prianím všetkého dobrého pri napĺňaní vytýčených cieľov projektu.  |